da en da nl ca da da sv es da da da da da da da da da da da da da sv da sv da da en da nn da cs da da da de da da da da da da da da da da da da da nl da en da da es nl da
Stor borgertilfredshed med kendte ansigter i hjemmeplejen i Sakskøbing | Guldborgsund Kommune
21.9.2022 16:24:29 CEST | Guldborgsund Kommune
Siden november 2021 har Guldborgsund kommune kørt et forsøg med faste teams i en hjemmeplejegruppe i Sakskøbing. Den foreløbige evaluering viser, at langt størstedelen af borgerne oplever, at de får den ønskede omsorg og nærvær i forbindelse med besøg i hjemmet fra personale.
Evalueringer viser, at borgerne er meget tilfredse med Guldborgsund Kommunes forsøg med faste team i hjemmeplejegruppen "Saxteam 2". Foto: Colourbox
I godt og vel ét år har hjemmeplejegruppen ”Saxteam 2” i Guldborgsund Kommune arbejdet på en ny måde.
Medarbejderne arbejder i faste teams, så borgerne, der modtager hjemmehjælp, får regelmæssige besøg af kendte ansigter, når de skal have hjælp til rengøring, tøjvask, bad eller anden form for praktisk eller personlig pleje.
Forsøget i ”Saxteam 2” er sat i værk for at skabe endnu mere stabilitet, tryghed og nærvær for de ældre borgere og samtidig skabe endnu højere arbejdsglæde for medarbejderne.
Positive tilbagemeldinger fra borgerne
Guldborgsund Kommune har i forbindelse med projektet lavet et spørgeskema til de berørte borgere, som er en del ”Saxteam 2s” område.
Helt generelt er borgerne meget tilfredse med den nye fremgangsmåde. Blandt andet vægter 84 procent af de adspurgte ”nærvær og omsorg meget højt og langt størstedelen oplever, at de får den omsorg og nærvær, som de finder betydningsfuld”.
Bob Richard Nielsen, formand for Ældre og Omsorgsudvalget i Guldborgsund Kommune, udtaler:
”Vores ældre fortjener den bedst mulige omsorg og pleje, og her er relationen mellem borger og medarbejder rigtig vigtig. Forsøget med de faste teams i Saxteam 2 i Sakskøbing viser, at vi i den grad har noget at bygge videre på i arbejdet med at skabe den bedst mulige hjemmepleje. Borgernes besvarelser viser, at det skaber en større stabilitet og tryghed, at det er et fast team af hjælpere, der kommer på besøg i hjemmet, og besvarelserne viser samtidig, at langt størstedelen får den ønskede omsorg og nærvær, hvilket er meget værdifuldt for vores ældre borgere. I Ældre og Omsorgsudvalget glæder vi os til at fortsætte arbejdet med at øge kvaliteten i hjemmeplejen yderligere i et tæt og godt samarbejde med vores borgere og medarbejdere,” siger Bob Richard Nielsen.
Ældre og Omsorgsudvalget ser frem til at få medarbejdernes evaluering af modellen i oktober samt anbefalinger til, hvor og hvordan den kan spredes i lokalt tilpassede form til flere hjemmeplejegrupper.
Bob Richard NielsenFormand for Ældre og Omsorgsudvalget
Tlf:42 25 20 61bybrn@guldborgsund.dk
Emil AndersenPresse- og kommunikationskonsulent
Evalueringer viser, at borgerne er meget tilfredse med Guldborgsund Kommunes forsøg med faste team i hjemmeplejegruppen "Saxteam 2". Foto: Colourbox
Information om Guldborgsund Kommune
54 73 10 00http://www.guldborgsund.dk/
Følg pressemeddelelser fra Guldborgsund Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Guldborgsund Kommune
Borgerne i Guldborgsund Kommune er trygge i deres nabolag3.10.2022 13:50:20 CEST | Pressemeddelelse
Borgerne i Guldborgsund Kommune føler sig mere trygge end borgerne i resten af politikredsen og gennemsnittet for hele Danmark. Det viser tal fra den seneste tryghedsundersøgelse fra 2021 i Sydsjællands og Lolland-Falsters Politi, og det glæder borgmester Simon Hansen.
Åbningsfest på Kulturfabrikken3.10.2022 06:30:00 CEST | Pressemeddelelse
Kulturfabrikken åbner dørene til fornyede faciliteter og inviterer til en mini festivaldag fyldt med spændende aktiviteter for børn og unge og deres voksne. Det sker lørdag d. 8. oktober fra kl. 10.00.
Nyt dagbehandlingstilbud får borgere ud af misbrug30.9.2022 07:00:00 CEST | Pressemeddelelse
Et nyt, intensivt dagbehandlingstilbud i Guldborgsund Kommunes socialpsykiatri har så gode resultater, at Socialudvalget nu forlænger forsøgsperioden. Planen er, at tilbuddet skal gøres permanent efter forsøgsperiodens udløb.
Kom med dine gode ideer til udviklingen af Guldborgsund Kommune29.9.2022 11:00:00 CEST | Pressemeddelelse
Hvad er det største potentiale i Guldborgsund og hvad skal der til, for at udnytte det? Hvis du har idéer til kommuneplanen, vil vi være glade for at modtage dem! Du kan enten møde fysisk op eller benytte dig af en elektronisk platform.
Konkurrence: Hvad skal den nye stadionhal hedde?29.9.2022 06:15:00 CEST | Pressemeddelelse
Det er borgerne i Guldborgsund Kommune, der skal bestemme, hvad den nye stadionhal i Nykøbing skal hedde. Derfor udskriver Guldborgsund Kommune en navnekonkurrence, hvor alle har mulighed for at byde ind med et godt navn til hallen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022